Det bliver en lokal kunstkender, der tager over på KUNSTEN i Aalborg. Gitte Ørskou er opvokset i Nordjylland og student fra Aalborg Katedralskole. Hun har en uddannelse som mag.art. i kunsthistorie. Hun kommer fra en stilling som museumsinspektør på ARoS. Her har hun blandt andet haft ansvar for museets udstillingsprogram og forskning og har stået for udstillinger med Michael Kvium, Olafur Eliasson og den japanske kunstner Mariko Mori. Inden ansættelsen på ARoS var hun museumsinspektør på Esbjerg Kunstmuseum. "Vi har lagt vægt på hendes store internationale netværk, kunstfaglige kompetencer og hendes personlighed. Hun har ambitioner for vores museum og nærer en respekt for stedet og dets historie" udtaler bestyrelsesformand Lars Bang Jensen. Gitte Ørskou tiltræder den 1. august 2009.
Gitte Ørskou er 37 år og kommer fra en stilling som overinspektør på ARoS.